બીજો મહા માઇનસ પોઇન્ટ છે ફિલ્મની સ્ટોરી. એકદમ વૅફર થિન સ્ટોરીમાં એવી એવી વાતો વણી લેવામાં આવી છે, જેને મૂળ વાર્તા સાથે કશો જ સંબંધ ન હોય. તેને લીધે ફિલ્મ અલગ અલગ દિશામાં ઊડતી-ઊડતી ઝોલાં ખાતી હોય તેવું લાગ્યા કરે છે. આ બધું ફિલ્મની ફીલ અને તેની લંબાઈ પર પણ અસર નાખે છે અને ફિલ્મ ખાસ્સી ધીમી અને લાંબી લાગવા માંડે છે. જેને ગમાડવાનો પ્રયત્ન કરવો પડે, એની મેળે ગમી ના જાય એવી ફિલ્મ બનીને રહી ગઈ છે.